USLUGA MONITORINGA ZATVORENOG I SANIRANOG ODLAGALIŠTA KOMUNALNOG OTPADA SARVAŠ ZA 2025. GODINU

Za sanaciju i zatvaranje odlagališta komunalnog otpada Sarvaš, izdana je 17. studenog 2022. Uporabna dozvola KLASA: UP/I-361-05/22-01/000150, URBROJ: 2158-1-17-02/04-22-0006.  
Program praćenja stanja okoliša provodi se prema Pravilniku o načinima i uvjetima odlaganja otpada, kategorijama i uvjetima rada za odlagališta otpada (NN 114/15, 103/18 i 56/19 - Ispravak) 30 godina od dana njegova zatvaranja. Detaljan program praćenja stanja okoliša dan je u Elaboratu zaštite okoliša u postupku ocjene o potrebi procjene utjecaja zahvata na okoliš – Sanacija i zatvaranja odlagališta komunalnog otpada ''Sarvaš'' – Faza 1, a program praćenja definiran je Rješenjem Ministarstva zaštite okoliša, prostornog uređenja i graditeljstva Klasa: UP-351-03/07-02/65, Ur.broj: 531-08-1-1-07/11-07-8 od 11. siječnja 2008., Ispravkom Rješenja Klasa: UP-351-03/07-02/65, Ur.broj: 531-14-1-07-10-11 od 21. prosinca 2010.  i Rješenjem Ministarstva zaštite okoliša i energetike da za zahvat nije potrebno provesti postupak procjene utjecaja zahvata na okoliš, KLASA: UP/I-351-03/18-09/29, URBROJ: 517-03-1-2-19-9 od 5. veljače 2019.
Praćenje stanja okoliša obuhvaća: 
· Kontrola meteoroloških parametara na odlagalištu otpada – prikupljanje meteoroloških podataka s najbliže meteorološke stanice državne meteorološke mreže jednom mjesečno (količina oborina, temperatura zraka, brzina i smjer vjetra, vlaga zraka i isparavanje) 
· Mjerenje masene koncentracije odlagališnih plinova: metana CH4, sumporovodika H2S, ugljičnog dioksida CO2, vodika H2 i kisika O2 na ispustu sustava za otplinjavanje odlagališta (2x godišnje)
· Uzorkovanje i fizikalno kemijska analiza sastava oborinskih voda s tijela zatvorenog odlagališta, 1 mjerno mjesto (2 x godišnje),
· Uzorkovanje i fizikalno kemijska analiza te mjerenje razine podzemne vode, 3 mjerna mjesta/piezometra  (2 x godišnje),
· Mjerenje visinskih pomaka na tijelu odlagališta tj. provjera slijeganja tijela odlagališta (1 x godišnje), 
 Nadalje potrebno je:
· Izvršiti kontrolu provedbe propisanih mjera održavanja odlagališta od strane Naručitelja, 
· Izraditi Godišnje izvješće o provedbi propisanog praćenja stanja okoliša za 2025. godinu, 
· Dati potrebnu podršku pri predaji Izvješća nadležnim tijelima (PT2), 
· Izraditi preporuke za daljnje održavanje u obliku posebnog separata koji se izrađuje na temelju godišnjeg zapažanja provedbe praćenja stanja okoliša. 
Obveza Grada Osijeka kao Naručitelja je:
· provoditi mjere održavanja odlagališta kako bi se navedeno uključilo u Godišnje izvješće, 
· osigurati pristup odlagalištu i osobu za koordinaciju za potrebe provedbe obilaska, mjerenja i uzorkovanja. 
Obveze Izvršitelja:
· Izvršitelj se obvezuje provesti propisani monitoring i izraditi Godišnje izvješće u roku te u skladu sa svom važećom zakonskom regulativom i pravilima struke.
· Izrađena dokumentacija se predaje u 1 tiskanom primjerku i 1 primjerak u elektroničkom obliku na CD-u.

Osijek, veljača 2025.
